ખેડૂતોનાં દેવાં માફી અને પાટીદારોને અનામત આપવાના મુદ્દે ઉપવાસ પર ઊતરેલા પાસનાં કન્વીનર હાર્દિક પટેલને પારણાં કરાવવાનાં પ્રયાસો આજથી તેજ બન્યાં છે. ગઇ કાલે સરકાર અને હાર્દિક પટેલ વચ્ચે મધ્યસ્થી બનવા માટે કાગવડ સ્થિત ખોડલધામના ટ્રસ્ટનાં ચેરમેન નરેશ પટેલે તૈયારી દર્શાવી હતી. ઉપવાસનાં ૧૪માં દિવસે હાર્દિક પટેલની તબિયત પણ વધુ લથડતાં હાર્દિકને સમજાવીને આજે જ પારણાં કરાવવા માટેનાં પ્રયાસો શરૂ થયાં છે.